VGI-PLANB  เลือกใครดี..!?
บริษัท วี จี ไอ โกลบอล มีเดีย จำกัด (มหาชน) หรือ VGI และ บริษัท แพลน บี มีเดีย จำกัด (มหาชน) หรือ PLANB เป็นสองหุ้นสื่อโฆษณาค่ายใหญ่ ที่น่าสนใจว่าใครมีดีกว่ากัน..!?
29 ต.ค. 2561

สำนักข่าวรัชดา
บริษัท วี จี ไอ โกลบอล มีเดีย จำกัด (มหาชน) หรือ VGI และ บริษัท แพลน บี มีเดีย จำกัด (มหาชน) หรือ PLANB เป็นสองหุ้นสื่อโฆษณาค่ายใหญ่ ที่น่าสนใจว่าใครมีดีกว่ากัน..!?
หากดูโครงสร้างทางธุรกิจ พบว่า VGI  แห่งค่าย BTS ได้เปรียบตรงที่มีสื่อบนรถไฟฟ้าอยู่ในมือ (อยู่ภายใต้ชายคาบริษัทแม่ บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS นอกจากรถไฟฟ้า BTS หรือสายสีเขียวเดิมแล้ว (ช่วงหมอชิต-อ่อนนุช และช่วงสนามกีฬาแห่งชาติ-สะพานตากสิน) ยังมีสายสีเขียวอ่อน (ส่วนต่อขยายช่วงแบริ่ง-สมุทรปราการ และต่อขยายช่วง หมอชิต-สะพานใหม่-คูคต) สายสีเหลือง (ช่วงลาดพร้าว-สำโรง) และสายสีชมพู (ช่วงแคราย-มีนบุรี) อีกด้วย
เรียกว่าสื่อบนรถไฟฟ้า VGI กวาดเกือบหมด..!!!
ส่วนสื่อกลางแจ้ง VGI มีบริษัทลูกอย่างบริษัท มาสเตอร์ แอด จำกัด (มหาชน) หรือ MACO เป็นตัวสร้างรายได้
ไม่เพียงแค่นี้ VGI มีช่องทางสร้างรายได้จากธุรกิจอื่น ๆ เช่น บริษัท เคอรี่ เอ็กซ์เพรส (ประเทศไทย) จำกัด ที่ VGI ได้เข้าลงทุนสัดส่วน 23% งานนี้นอกจากได้ส่วนแบ่งกำไรจากการลงทุนแล้ว ช่วยสร้างแบรนด์ VGI ให้เป็นที่รู้จัก รวมทั้งสร้างโอกาสทางธุรกิจใหม่ ๆ เช่น ระบบการแจกสินค้าตัวอย่าง ผ่านเส้นทางการจัดส่งพัสดุของเคอรี่ เอ็กซ์เพรส ที่เข้าถึงทุกหมู่บ้าน ทุกตำบลอีกด้วย
ฟาก PLANB แม้มาทีหลังและเล็กกว่า VGI ถือว่าเล็กพริกขี้หนู เพราะนอกจากสามารถขยายพื้นที่ให้บริการสื่อโฆษณาหลากหลายทั้งป้ายข้างทางด่วน ริมถนนสายหลัก ระบบขนส่งมวลชน และในห้างสรรพสินค้าทั่วประเทศแล้ว ยังมีดีตรงที่เป็นเจ้าของสื่อในสนามบินทั้ง 6 แห่ง ได้แก่ สุวรรณภูมิ ดอนเมือง ภูเก็ต หาดใหญ่ เชียงใหม่ และเชียงราย
ที่สำคัญเป็นเจ้าของจอดิจิทัลขนาดใหญ่บริเวณหน้าห้าง Central World ที่เปิดให้บริการเมื่อเดือนมิถุนายนที่ผ่านมา คาดช่วยสร้างรายได้ 200 ล้านบาทต่อปี
รวมทั้งมีธุรกิจสื่อในต่างประเทศ ที่รุกเข้าไปลงทุนแล้ว 4 ประเทศ ได้แก่ ลาว อินโดนีเซีย ฟิลิปปินส์ และมาเลเซีย
ขณะที่การใช้กลยุทธ์ซื้อกิจการ ช่วยให้ PLANB มีรายได้จากหลายช่องทาง เช่น การลงทุนในบริษัท บีเอ็นเค48 ออฟฟิศ จำกัด สัดส่วน 35% เป็นบริษัทที่ดูแลศิลปิน BNK48 รวมทั้งผลิตคอนเทนต์ พัฒนาสมาชิกไอดอล ผลิตงานแสดง ผลงานเพลง และจำหน่ายผลิตภัณฑ์ที่เกี่ยวข้องกับวงไอดอลสุดฮอตนี้ คาดจะเริ่มรับรู้รายได้ในไตรมาส 3/61 นี้
นอกจากนี้ยังเป็นตัวแทนในการบริหารสิทธิประโยชน์ของสมาคมกีฬาฟุตบอลแห่งประเทศไทย และบริษัท พรีเมียร์ ลีก ไทยแลนด์ ไปจนถึงปี 2563 อีกด้วย
แต่หากดูตัวเลขสำคัญทางการเงิน จะพบว่า VGI ยังสามารถทำกำไรได้เหนือกว่า PLANB โดยผลประกอบการ VGI งวดสิ้นปี 31 มีนาคม 2560 มีกำไรสุทธิ 826 ล้านบาท จากรายได้ 3,358 ล้านบาท อัตรากำไรสุทธิ 24.61% งวดสิ้นปี 31 มีนาคม 2561 มีกำไรสุทธิ 846 ล้านบาท จากรายได้อยู่ที่ 4,079 ล้านบาท อัตรากำไรสุทธิ 20.74%
ขณะที่ผลประกอบการ PLANB ปี 2560 (สิ้นสุด 31 ธันวาคม 2560) ทั้งปีกำไร 351 ล้านบาท จากรายได้ 2,448 ล้านบาท มีอัตรากำไรสุทธิ 14.36% ส่วนปี 2561 (สิ้นสุด 31 ธันวาคม 2561) ทั้งปีกำไร 460 ล้านบาท จากรายได้ 3,016 ล้านบาท อัตรากำไรสุทธิ 15.27%
แต่หากคิดเฉพาะครึ่งแรกปีนี้ VGI มีกำไรสุทธิ 261 ล้านบาท จากรายได้ 1,127 ล้านบาท อัตรากำไรสุทธิ 23.17% ส่วน PLANB มีกำไร 291 ล้านบาท จากรายได้ 1,685 ล้านบาท มีอัตรากำไรสุทธิ 17.31% จะเห็นว่า PLANB ทำรายได้และกำไรเริ่มแซงหน้า VGI มาแล้ว
นั่นอาจเป็นสัญญาณบอกว่า ในอีกไม่ช้านี้ อาจมีปรากฏการณ์ล้มยักษ์ให้เห็นก็เป็นได้ ใครจะไปรู้..?!
นักวิเคราะห์ ระบุว่า VGI จะทำรายได้ปี 2562 ที่ 4,425 ล้านบาทได้ตามเป้าหมาย โดยมีกำไรที่ 1,309 ล้านบาท จึงปรับคำแนะนำลงเป็น “ทยอยซื้อ” ให้ราคาพื้นฐานที่ 8.50 บาท ส่วน PLANB คาดกำไรสุทธิในปี 2562 ที่ 750 ล้านบาท เพิ่มขึ้น 18% เทียบกับปีก่อน แนะนำ “ซื้อ” ให้ราคาเป้าหมายที่ 8.80 บาท
ราคาหุ้น VGI ซื้อขายกันที่ P/E 69.73 เท่า สูงกว่า PLANB ที่ 43.93 เท่า
ใครดีใครเด่นกว่ากัน..เลือกเอาที่สบายใจได้เลย..!!!
….อิ อิ อิ…
ตารางเปรียบเทียบการเงิน VGI และ PLANB
31/03/60
31/03/61
30/06/61
31/12/59
31/12/60
30/06/61
ที่มา : ตลาดหลักทรัพย์แห่งประเทศไทย(ตลท.)                                                                                             หน่วย : ล้านบาท